Държавен вестник, бр. 6, 2021 г., стр. 29

БРОЙ  6	
Д Ъ Р Ж А В Е Н  В Е С Т Н И К 	
СТР.  29  
в Кодекса. За целите на чл. 6, ал. 1, т. 8 и 9, 
както и за целите на антидопинговата ин-
формация и образователна дейност спортист 
е всяко лице, което участва в спортна дей-
ност под юрисдикцията на подписала страна, 
правителство или друга спортна организация, 
приела Кодекса.
66. „Спортист на международно ниво“ е 
спортист, който се състезава в спорт на меж-
дународно ниво, както е дефинирано според 
правилата на съответната международна 
федерация в съответствие с Международния 
стандарт за тестване и разследвания.
67. „Спортист на национално ниво“ е спор-
тист, който се състезава в спорт на национално 
ниво, както е дефинирано от всяка национална 
антидопингова организация, съобразно Меж-
дународния стандарт за тестване и разслед-
вания. В Република България спортисти на 
национално ниво са тези спортисти съгласно 
определеното в чл. 5, ал. 1.
68. „Спортна проява“ е серия от единични 
състезания, провеждани съвместно от един 
ръководен орган (например Олимпийски игри, 
Световни шампионати на международна фе-
дерация или Панамериканските игри).
69. „Спортно-технически персонал“ е всеки 
треньор, инструктор, мениджър, агент, член 
на екипа на отбор, длъжностно, медицинско 
или парамедицинско лице, родител, както и 
всяко друго лице, което работи със, лекува или 
помага на спортист, участващ или подготвящ 
се за участие в спортно състезание.
70. „Строга отговорност“ е правилото, ко-
ето установява, че съгласно чл. 6, ал. 1, т. 1 
и 2 не е необходимо да се докаже от антидо-
пингова организация наличие на намерение, 
вина, небрежност или знание за употреба на 
забранени субстанции от страна на спортиста, 
за да се установи нарушение на антидопин-
гово правило.
71. „Субстанция, с която се злоупотребя-
ва“ е забранена субстанция, която в Забра-
нителния списък се определя изрично като 
субстанция, с която се злоупотребява, поради 
честа злоупотреба в обществото с нея извън 
контекста на спорта.
72. „Състезание“ е единична надпревара, 
двубой, мач или единично спортно сърев-
нование. За етапните надпревари или други 
спортни съревнования, където наградите се 
дават на дневна или друга междинна база, 
разликата между състезание и спортна проява 
се определя според правилника на съответната 
международна федерация.
73. „Тестване“ са етапите от процедурата 
по допингов контрол, включващи изготвянето 
на плана за разпределение на проверките и 
вземането, обработката и транспортирането 
на проби до лабораторията.
74. „Технически документ“ е документ, кой-
то се приема и публикува от САА периодично 
и който съдържа задължителни технически 
изисквания по специфични антидопингови 
въпроси, както е предвидено в международен 
стандарт.
75. „Трафик“ е продаването, даването, 
транспортирането, изпращането, доставянето 
или разпространяването (или притежаването 
за някоя от посочените цели) на забранени 
субстанции и забранени методи (физически, 
по електронен или по друг начин) от спор-
тист, спортно-техническо или друго лице, 
което е под юрисдикцията на антидопингова 
организация, до трети лица, но при условие 
че това определение не включва действията 
на добросъвестни медицински лица, при 
които е използвана забранена субстанция за 
реални и правомерни терапевтични цели или 
поради друга уважителна причина, както и 
действия, включващи забранени субстанции, 
които не са забранени при извънсъстезателно 
тестване, освен ако обстоятелствата като цяло 
демонстрират, че тези забранени субстанции 
не са предназначени за реални и правомерни 
терапевтични цели или са предназначени за 
подобряване на постиженията.
76. „Употреба“ е използването, нанасянето, 
поемането, инжектирането или консумира-
нето по какъвто и да е начин на забранена 
субстанция или забранен метод.
77. „Управление на резултати“ е процесът, 
обхващащ срока между уведомяването съг­
ласно чл. 5 от Международния стандарт за 
управление на резултати или в някои случаи 
(например атипичен резултат, биологичен 
паспорт на спортиста, непредоставяне на ин-
формация за местонахождение), конкретните 
стъпки за предварително уведомяване, които 
са изрично предвидени в чл. 5 от Междуна-
родния стандарт за управление на резултати, 
през обвинението и чак до окончателното 
разрешаване на случая, включително до 
приключването на процеса на изслушване на 
първа инстанция или след обжалването (ако 
е била подадена жалба).
78. „Утежняващи обстоятелства“ са обсто-
ятелства или действия от страна на спортист 
или друго лице, които могат да оправдаят 
налагането на период на лишаване от права, 
по-голям от стандартната санкция. Такива 
обстоятелства и действия включват, но не 
се ограничават до: когато спортистът или 
съответното друго лице е употребило или 
притежава множество забранени вещества 
или забранени методи; когато спортист или 
друго лице е употребило или е притежавало 
забранено вещество или забранен метод мно-
гократно или е извършило множество други 
нарушения на антидопинговите правила; 
когато лицето вероятно ще се възползва от 
ефекта от повишаване на постиженията при 
нарушението на антидопинговите правила 
извън иначе приложимия период на лишаване 
от права; когато спортистът или съответното 
друго лице има измамно или възпрепятстващо